Francisco Javier Beltrán

Francisco Javier Beltran Manero (født 5. november 1972 i Madrid) er en spansk handikappet bocciaspiller, som konkurrerer i klassen BC1, som er en av klassene for utøvere med cerebral parese. 

Han begynte med boccia i 1988, og debuterte internasjonalt ved EM i boccia 1993.IPC - Francisco Beltran, besøkt 25. februar 2013. 

 Karriere 
Manero deltok ved sine første paralympiske leker ved paralympiske sommerleker 2000 i Sydney. Her fikk han bronse individuelt, etter seier 6-0 over portugisiske Antonio Marques i bronsefinalen.IPC - Sydney 2000 Paralympic Games - Boccia - Mixed Individual BC1, besøkt 7. mars 2013. I lagkonkurransen i klassen BC1-2 fikk Spania sølv, etter finaletap 6-7 mot Sør-Korea.IPC - Sydney 2000 Paralympic Games - Boccia - Mixed Team BC1-BC2, besøkt 7. mars 2013.

Manero kom på 4.-plass ved Verdenscupen i boccia 2003 i Christchurch på New  Zealand. Her tapte han bronsefinalen mot danske Henrik Jørgensen. I samme mesterskap fikk Spania sølv, bak Portugal.CPISRA - World Ranking List 2006  , besøkt 7. mars 2013. Ved Paralympics 2004 kom han på 6.-plass individuelt, etter tap 2-3 for Roger Aandalen i kvartfinalen, mens Spania tok paralympisk bronse i lagkonkurransen (BC1-2), etter at de slo Storbritannia 7-5 i bronsefinalen. Her spilte Beltran sammen Antonio Cid, Pedro Cordero og José Javier Curto.IPC - ATHENS 2004 Paralympic Games - Boccia - Mixed Team BC1-BC2 , besøkt 7. mars 2013. Han kom på 25.-plass ved EM i boccia 2005, men igjen greide Spania medalje, denne gangen fikk de bronse. Ved VM i boccia 2006 fikk han sølvmedalje individuelt, bak sin landsmann José Vaquerizo, mens det Spanske laget her kom på 7.-plass. Ved utgangen av 2006 var han dermed rangert som nummer 3 i verden i klassen BC1. 

Ved paralympiske sommerleker 2008 i Beijing ble han slått ut i kvartfinalen, der han tapte for Antonio Marques. I lagkonkurransen fikk Spania igjen bronse, der Manero spilte sammen José Vaquerizo, Manuel Ángel Martín Perez og Pedro Cordero. 

Ved EM i boccia 2009 fikk han bronse individuelt. Han vant alle tre kampene i gruppespillet, slo ut Roger Aandalen i kvartfinalen, men tapte semifinalen 1-5 mot britiske David Smith. I bronsefinalen vant han 3-1 over portugisiske Antonio Marques. Også i lagkonkurransen (BC1-2) fikk Spania bronse, her vant de bronsefinalen 6-2 over Irland. I tillegg til Beltran bestod det spanske laget av Pedro Cordero, Manuel Martìn og José Javier Curto.CPISRA - Boccia European Championships 2009 - Regional Championships  , besøkt 7. mars 2013. Året etter deltok han ved VM i boccia 2010 i Lisboa. Igjen vant han sine tre kamper i gruppespillet, men ble slått ut i 1/16-finalen, der han tapte for sørkoreanske Ji Kwang-min. Han endte dermed på 17.-plass individuelt. Bedre gikk det i lagkonkurransen, der Spania fikk bronse, etter seier 10-5 mot Irland i bronsefinalen.CPISRA - CPISRA Boccia World Championships Lisboa 2010  , besøkt 7. mars 2013. 

Med 28.-plass individuelt og sølv i lagkonkurransen ved Verdenscupen i boccia 2011 var han rangert som nummer 28 i verden i sin klasse ved utgangen av 2011.CPISRA - Boccia World Rank List Friday, Dec 16 2011  , besøkt 7. mars 2013.

Ved Paralympiske sommerleker 2012 i London deltok han ikke individuelt. I lagkonkurransen tapte Spania begge sine to kamper i gruppespillet, og gikk ikke videre til finalespillet.

 Referanser 

 Eksterne lenker 
 Profil hos IPC
 London 2012 - Francisco Beltran Manero
 London 2012 - Athletics - Boccia (resultater PL 2012)
 Profil hos den spanske paralympiske komité

Kategori:Spanske bocciaspillere
Kategori:Spanske handikappidrettsutøvere
Kategori:Verdensmestere i boccia
Kategori:Deltakere for Spania under Paralympiske sommerleker 2008
Kategori:Deltakere for Spania under Paralympiske sommerleker 2012
Kategori:Personer fra Madrid
Kategori:Fødsler i 1972